тѣ́мже чистоту̀ душе́вную нескве́рнѡ соблю́дше, вє́щнымъ до конца̀ противоста́сте: дх҃омъ же бжс̑твеннымъ позлати́вшеся, беззла́тно исцѣле́ніе неду́гующымъ подаетѐ, дво́ица свяще́нная, свѣтоза́рный соу́зе, просвѣще́нный бжс̑твенный сопру́же, безсре́брєницы, въ ско́рбехъ и неду́зѣхъ посѣща́юще на́съ, и ду́шъ на́шихъ неду́ги безме́зднѡ врачу́юще